stanford-oval/wikipedia huggingface dataset:
Heroes (televisiosarja)

| Heroes |
| --- | --- |
 Heroesin logo
Tyyli:  draama Science fiction
Kestoaika:  55 minuuttia
Luoja(t):  Tim Kring
Pääosissa:  Jack Coleman Milo Ventimiglia Hayden Panettiere Masi Oka Greg Grunberg Adrian Pasdar Ali Larter Sendhil Ramamurthy James Kyson Lee Zachary Quinto Cristine Rose
Alkuperämaa:   Yhdysvallat
Alkuperäiskieli:  englanti
Verkko:   NBC  Canal+ MTV3  Sub
Esitetty:  25. syyskuuta 2006 – 2. helmikuuta 2010
Tuotantokausia:  4
Jaksoja:  77 (jaksoluettelo)
Aiheesta muualla
IMDb 
Heroesin näyttelijöitä San Diegon Comic-Conissa vuonna 2008.
Heroes on  yhdysvaltalainen draamaa ja science fictionia yhdistelevä televisiosarja joukosta ihmisiä, jotka huomaavat olevansa erityisiä, sillä heillä on erilaisia yliluonnollisia kykyjä. Sarjan ensi-ilta Yhdysvalloissa oli NBC-kanavalla 25. syyskuuta 2006. Suomessa sarjaa esitettiin maksullisella Canal+-kanavalla vuoden 2007 alusta lähtien. MTV3 alkoi esittää sarjaa Suomessa 17. lokakuuta 2007 alkaen keskiviikkoisin klo 21.00. Yhdysvalloissa Heroes oli suosituin esityskautensa uusista sarjoista.
Sarjan tarina sisältää useita muutaman jakson mittaisia juonikuvioita, jotka kuitenkin lopulta liittyvät toisiinsa.
Toukokuussa 2010 NBC ilmoitti peruneensa sarjan viidennen ja viimeiseksi tarkoitetun tuotantokauden. Tuotantoyhtiö ei kuitenkaan pitänyt tuolloin mahdottomana, että päätöstapahtumat esitettäisiin vielä joskus joko erikoisjaksona tai elokuvana. Helmikuussa 2014 ilmoitettiin, että vuonna 2015 julkaistaisiin 13 jakson pituinen Heroes Reborn -minisarja, joka jatkaa Heroesin tarinaa.
Juoni > Ensimmäinen tuotantokausi

Volume 1: "Genesis"
Ohjelma alkaa siitä, kun joukko tavallisia ihmisiä huomaa omaavansa erilaisia kykyjä (Ventimiglia, Panettiere, Oka, Pasdar, Larter, Grunberg, Cabrera). Ensimmäisen tuotantokauden aikana nähdään, miten hahmot kehittyvät taitojensa kanssa ja miten heidän elämänsä muuttuu niiden takia. Kauden aikana tulee myös ilmi, että New York on vaarassa räjähtää, ja että eräs yhtiö on tietoinen tästä ja uskoo voivansa muuttaa maailman antamalla räjähdyksen tapahtua. Mutta nämä kykyjä omaavat henkilöt tekevät kaikkensa estääkseen räjähdyksen.
Juoni > Toinen tuotantokausi

Volume 2: "Generations"
Toisen tuotantokauden aikana sankarit yrittävät estää vaarallisen Shanti-viruksen leviämistä, jota Yhtiön perustaja; lähes kuolematon Adam Monroe (Takezo Kensei) yrittää vapauttaa. Tämä virus voisi tuhota kaikki ihmiset. Se myös vie voimia omaavilta ihmisiltä kyvyt, jota Sylarkin sairasti, mutta parantui siitä aivan kauden lopussa.
Juoni > Kolmas tuotantokausi

Volume 3: "Villains"
Kolmannessa tuotantokaudessa jatkuva maailmanpelastaminen on saanut kaaoksen aikaiseksi ja pahikset ovat valloillaan, ja yhä synkempi tuomio odottaa maailmaa. Ja käykin ilmi että Peterin ja Nathanin isä, Arthur Petrelli, jonka erikoiskyky on varastaa muiden erikoiskykyjä, onkin elossa. Hän yrittää ostaa oman yhtiönsä, Pinehearstin, avulla koota kasaan Yhtiön hautaamaa vaarallista kaavaa, jonka avulla voisi antaa kenelle tahansa kykyjä sekä katalyyttiä, jota ilman kaava ei toimi.
Volume 4: "Fugitives"
Nathan kertoo presidentille kyvyistä ja ihmisistä, jotka omaavat niitä. Hallitus aloittaa sankareiden jahtaamisen, mutta Nathan ei halua kenenkään vahingoittuvan, vaan saada heidät lukkojen taakse laitokseen nimeltä Rakennus 26. Pian jahti muuttuu hengenvaaralliseksi sankareille vastoin Nathanin tahtoa, sillä Emile Danko (tunnetaan myös Metsästäjänä) alkaa riidellä Nathanin kanssa näiden ihmisten vangitsemisesta. Dankon mielestä heidät kaikki pitäisi tappaa. Danko onnistuu lopulta ilmiantamaan Nathanin lentokyvyn ja saamaan projektin itselleen.
Juoni > Neljäs tuotantokausi

Volume 5: Redemption
Sankarit yrittävät jälleen jatkaa normaalia elämää. Mutta sitten terrakinesiakyvyn omaava Samuel Sullivan yrittää koota muista erikoiskykyisistä itselleen uutta työväkeä perheyritykseensä, Sullivan Bros. Carnivaliin. Hänen veljensä, Joseph, oli kuollut vasta vähän aikaa sitten. Samuelin tarkoitus on näyttää maailmalle erikoiskykyjen voima ja saada muut ihmiset pelkäämään niitä. Sarja loppuu siihen kun Claire Bennet hyppää maailmanpyörältä alas uutiskameroiden edessä.
Näyttelijät

Kts. artikkeli Luettelo televisiosarjan Heroes hahmoista
| Näyttelijät | Rooli | Kaudet | Jaksot (yht) |
| --- | --- | --- | --- |
| Jack Coleman | Noah Bennet | 1-4 | 74 |
| Milo Ventimiglia | Peter Petrelli | 1–4 | 70 |
| Hayden Panettiere | Claire Bennet | 1–4 | 74 |
| Masi Oka | Hiro Nakamura | 1–4 | 66 |
| Adrian Pasdar | Nathan Petrelli | 1–4 | 61 |
| Ali Larter | Niki Sanders (1–2), Tracy Strauss (3–4) | 1–4 | 53 |
| Greg Grunberg | Matt Parkman | 1–4 | 59 |
| Sendhil Ramamurthy | Mohinder Suresh | 1–4 | 63 |
| James Kyson Lee | Ando Masahashi | 1–4 | 62 |
| Zachary Quinto | Gabriel "Sylar" Gray | 1–4 | 60 |
| Cristine Rose | Angela Petrelli | 1–4 | 53 |
| Noah Gray-Cabey | Micah Sanders | 1–3 | 29 |
| Kristen Bell | Elle Bishop | 2–3 | 12 |
| Dania Ramirez | Maya Herrera | 2–3 | 15 |
| Santiago Cabrera | Isaac Mendes | 1 | 17 |
| Leonard Roberts | D. L. Hawkins | 1–2 | 17 |
| Dana Davis | Monica Dawson | 2 | 6 |
| Robert Knepper | Samuel Sullivan | 4 | 19 |
Spin-off-sarjat > Heroes Origins

Toukokuussa 2007 NBC ilmoitti Heroes Origins -nimisen spin-off-sarjan olevan tekeillä. Sen esittämisen piti alkaa Heroesin toisen tuotantokauden jälkeen, mutta talven 2007–2008 käsikirjoittajalakon vuoksi sitä lykättiin, ja huhtikuussa 2008 Ben Silverman vahvisti tiedon Heroes Originsin peruuttamisesta.
Spin-off-sarjat > Heroes Reborn

Heroes Reborn on 13-osainen minisarja, jonka esittäminen aloitettiin 24. syyskuuta 2015 NBC:n kanavalla. Sarjan käsikirjoittajana on Tim Kring, yksi alkuperäisen Heroesin käsikirjoittajista. Vaikka sarja eroaa juonenkäänteidensä osalta emosarjasta, siinä nähdään paljon tuttuja Heroes-näyttelijöitä.
Aiheesta muualla

Wikimedia Commonsissa on kuvia tai muita tiedostoja aiheesta .
NBC - Heroes. (englanniksi)
Heroes MTV3 Internetissä.
Bodom

| Bodom (Puotinen)> Bodom |
| --- | --- |
 Kaupungin kartta, jossa Bodom (Puotinen) korostettuna.  Espoon kaupunginosat
Kaupunki:  Espoo
Suuralue:  Pohjois-Espoo
Kaupunginosa nro:  83
Pinta-ala:  8,2 km² 
Väkiluku:  299 (31.12.2023)
Postinumero(t):  02940
Bodomin kartano
Bodom on Espoon kaupunginosa ja rekisterikylä Pohjois-Espoon suuralueessa. Se sijaitsee Bodominjärven koillisrannalla. Alueella oli vuoden 2023 lopussa 299 asukasta. Bodom on edelleen harvaanasuttua maanviljelysaluetta. Sieltä on löytynyt kivikautinen asuinpaikka. Alueen rakennuskanta on lähes täysin erillisiä pientaloja.
Tällä alueella toimii vuonna 1971 perustettu Röylän ja Bodomin Seudun omakotiyhdistys ry.
Nimi

Bodomin nimi on lähtöisin kylän nimestä. Sana Bodom on lähtöisin ruotsin sansasta boda, joka viittaa vajaan, aittaan tai puotiin. Nimen loppuosan monikon datiivimuoto arvellaan viitanneen kylän sijaintiin lähellä Bodominjärven ranta-aittoja. Nimen vanhoja kirjoitusasuja ovat muun muassa Boda (1492) sekä Bodaby (1541). Suomeksi nimi äännetään "buudom".
1960-luvulla nimen suomennokseksi on ehdotettu Aittarantaa, Aittalaa, Majalaa ja Puotista. Puotinen oli käytössä rekisterikylännimenä vuosina 1965–2007 sekä 1980-luvulla muutamien vuosien ajan myös kaupunginosan nimenä.
Historia

Vuonna 1540 Bodomin kylässä oli neljä taloa: Bodom, Smeds, Keppers ja Jork. Bodom ja Smeds ovat edelleen olemassa. Alueella on mahdollisesti ollut suomenkielisiä paikannimiä ennen noin 1400‑luvulla tapahtunutta ruotsalaisten uudisasukkaiden levittäytymistä Bodominjärven ympäristöön.
Bodomin eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle.
Väestö > Väkiluvun kehitys

| Bodomin väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 135 | 135 |
| 1980 | 1980 |    | 124 | 124 |
| 1985 | 1985 |    | 128 | 128 |
| 1990 | 1990 |    | 146 | 146 |
| 1995 | 1995 |    | 151 | 151 |
| 2000 | 2000 |    | 282 | 282 |
| 2005 | 2005 |    | 301 | 301 |
| 2010 | 2010 |    | 313 | 313 |
| 2015 | 2015 |    | 342 | 342 |
| 2020 | 2020 |    | 319 | 319 |
Lähde: Helsingin seudun avoimet tilastotietokannat.
Aiheesta muualla

Bodomin kartanon historia Master Golf. Viitattu 12.11.2009.
Omakotiyhdistys
| n k Espoo |
| --- | --- | --- |
 Uusimaa  Helsingin seutukunta  Pääkaupunkiseutu 
| Pohjois-Espoo |  Bodom  Kalajärvi  Lahnus  Lakisto  Luukki  Niipperi  Perusmäki  Röylä  Vanhakartano  Velskola  |  |
| Suur-Espoonlahti |  Espoonlahti  Kaitaa  Latokaski  Nöykkiö  Saunalahti  Soukka  Suvisaaristo  |  |
| Suur-Kauklahti |  Espoonkartano  Kauklahti  Kurttila  Vanttila  |  |
| Suur-Leppävaara |  Karakallio  Kilo  Laaksolahti  Leppävaara  Lintuvaara  Lippajärvi  Sepänkylä  Viherlaakso  |  |
| Suur-Matinkylä |  Henttaa  Matinkylä  Olari  |  |
| Suur-Tapiola |  Haukilahti  Laajalahti  Mankkaa  Niittykumpu  Otaniemi  Pohjois-Tapiola  Tapiola  Westend  |  |
| Vanha-Espoo |  Espoon keskus  Gumböle  Högnäs  Järvenperä  Karhusuo  Karvasmäki  Kaupunginkallio  Kolmperä  Kuurinniitty  Muurala  Nupuri  Kunnarla  Nuuksio  Siikajärvi  Vanha-Nuuksio  Ämmässuo  |  |
U-571 (elokuva)

| U-571 |
| --- | --- |

Ohjaaja:  Jonathan Mostow
Käsikirjoittaja:   Jonathan Mostow  Sam Montgomery  David Ayer 
Tuottaja:   Dino De Laurentiis  Martha De Laurentiis 
Säveltäjä:  Richard Marvin
Kuvaaja:  Oliver Wood
Leikkaaja:  Wayne Wahrman
Pääosat:   Matthew McConaughey  Bill Paxton  Harvey Keitel  Thomas Kretschmann  Jon Bon Jovi  Jack Noseworthy  Will Estes  Tom Guiry 
Valmistustiedot
Valmistusmaa:   Yhdysvallat  Ranska 
Tuotantoyhtiö:   Le Studio Canal+  Universal Pictures  Universal Studios 
Levittäjä:  Universal Studios Netflix
Ensi-ilta:  21. huhtikuuta 2000
Kesto:  116 minuuttia
Alkuperäiskieli:  englanti, saksa
Budjetti:  62 miljoonaa $
Tuotto:  127 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
U-571 on vuonna 2000 ensi-iltansa saanut amerikkalainen sukellusvene-elokuva, jonka on ohjannut Jonathan Mostow. Elokuva perustuu löyhästi U-110:n kaappaukseen toisessa maailmansodassa. Elokuvan pääosissa nähdään Matthew McConaughey, Bill Paxton, Harvey Keitel ja Jon Bon Jovi.
Juoni

Kevät 1942. Hitlerin sukellusveneet tekevät tuhojaan Pohjois-Atlantilla. Liittoutuneiden huoltokuljetuksia uhkaa Natsi-Saksan sukellusveneet (U-vene), jotka ovat upottaneet jo yli 1000 liittoutuneiden alusta. Pystymättä murtamaan U-veneiden radiokoodeja liittoutuneet kamppailevat sokeina saksalaisten hyökkäyksiä vastaan.
Saksalainen sukellusvene U-571 vaurioituu brittihävittäjän syvyyspommien iskuista ja lähettää hätäviestin Berliiniin Enigma-salauslaitteella. Samaan aikaan yhdysvaltalainen kapteeniluutnantti Andrew Tyler miehistöineen juhlii kerholla, kunnes heidät kutsutaan yllättäen palvelukseen. Satamassa miehistö huomaa, että heidän sukellusveneensä S-33 on muokattu näyttämään saksalaiselta sukellusveneeltä. Heidät määrätään osallistumaan Operaatio Troijan hevoseen, jonka tavoitteena on kaapata U-571 ja sen Enigma-laite esiintymällä saksalaisena huoltosukellusveneenä.
S-33 saapuu U-571:n luo, ja Tyler miehistöineen onnistuu valtaamaan aluksen. U-571:n miehistö siirretään S-33:een, mutta pian S-33 upotetaan torpedolla, ja sen kapteeni Dahlgren hukkuu. Tyler ottaa komennon ja johdattaa kaapatun U-571:n sukellukseen. Meritaistelun aikana he tuhoavat saksalaisen huoltosukellusveneen ja pelastavat pinnalta saksalaisen sähkömiehen, joka paljastuu U-571:n kapteeniksi.
Tyler onnistuu korjauttamaan toisen sukellusveneen moottoreista ja suuntaa kohti Englannin rannikkoa. Matkan varrella saksalainen vanki surmaa yhden miehistön jäsenistä ja hänet kahlitaan. Miehistö kohtaa myös saksalaisen tiedustelukoneen ja hävittäjän, jonka miehistö ei tiedä kaappauksesta. Tyler määrää miehistön tuhoamaan hävittäjän radiohuoneen kansitykillä estääkseen viestinnän Enigma-laitteen menettämisestä. Operaatio onnistuu, mutta U-571 joutuu syvyyspommitusten kohteeksi.
Välttääkseen tuhon Tyler käskee sukellusveneen sukeltaa maksimisyvyyden alapuolelle, mikä aiheuttaa vuotoja. Miehistö tekee epätoivoisia korjaustoimia, mutta vuotojen vuoksi heidän on lopulta noustava pintaan. Saksalainen vanki yrittää morsettaa hätäviestiä hävittäjälle hakkaamalla sukellusveneen kylkeä, mutta hänet pysäytetään ja tapetaan. Miehistön jäsen Trigger onnistuu lopulta korjaamaan viimeisen vuotokohdan, mutta menettää henkensä jäädessään loukkuun konehuoneeseen. U-571 ampuu torpedon, joka upottaa hävittäjän. Lopulta Tyler ja hänen miehistönsä pakenevat U-571:stä Enigma-laitteen kanssa ennen sukellusveneen uppoamista. Heidät pelastaa Yhdysvaltain laivaston PBY Catalina -lentovene.
Elokuva on omistettu urheille liittoutuneiden merimiehille, jotka vaaransivat henkensä siepatessaan Enigma-aineistoa. 
9.5.1941 HMS Aubretia ja HMS Bulldog sieppasivat Enigma-laitteen saksalaisten sukellusveneestä U-110:stä. 
30.10.1942 HMS Petard sieppasi U-559:n säätietosalakirjoittimen. 
4.6.1944 Yhdysvaltain laivasto-osasto sieppasi koodikirjoja U-505:stä.
Näyttelijät

| 0 | 1 | 2 |
| --- | --- | --- |
|  Matthew McConaughey  | … |  luutnantti Andrew Tyler   |
|  Bill Paxton  | … |  luutnanttikomentaja Mike Dahlgren   |
|  Harvey Keitel  | … |  ampujapäällikön kaveri Henry Keough   |
|  Jon Bon Jovi  | … |  luutnantti Pete Emmett   |
|  David Keith  | … |  majuri Matthew Coonan   |
|  Jake Weber  | … |  luutnantti Michael Hirsch   |
|  Jack Noseworthy  | … |  merimies Bill Wentz   |
|  Tom Guiry  | … |  merimies Ted "Trigger" Fitzgerald   |
|  Will Estes  | … |  torpedomies Ronald "Rabbit" Parker   |
|   T. C. Carson  | … |  merimies Eddie Carson   |
|  Erik Palladino  | … |  merimies Anthony Mazzola   |
|  Dave Power  | … |  konemies Charles "Tank" Clemens   |
|  Derk Cheetwood  | … |  merimies Herb Griggs   |
|  Matthew Settle  | … |  aliluutnanttiKeith Larson   |
|  Thomas Kretschmann  | … |  kapteeniluutnantti Günther Wassner   |
|  Gunter Würger  | … |  Oberleutnant zur See Kohl   |
|  Oliver Stokowski  | … |  Electro-Obermaschinist Hans   |
|  Burnell Tucker  | … |  amiraali Duke   |
|  Paul McEvoy  | … |  saksalainen kapteeni   |
Käännös suomeksi
Hagströmin nahkatehdas

| Hagströmin nahkatehdas |
| --- | --- |
 Nahkatehtaan kellotorni ja tehdasrakennuksia.
Valtio:  Suomi 
Sijainti:  Kokkola
Aloitti toimintansa:  1896
Lopetti toimintansa:  1981
Tuotteet:  käsineet ja nahkatuotteet
Perustaja:  Anders Hagström
Perustettu:  1986 
Työntekijöiden määrä (1950-luku):  600
Ab Hagströms Lederfabrik – Hagströmin Nahkatehdas Oy oli Kokkolassa vuosina 1896–1981 toiminut, käsineitä ja muita nahkatuotteita valmistanut yritys, joka oli alueen suurimpia työnantajia. Anders Hagströmin perustama yritys työllisti 1950-luvulla noin 600 henkeä ja valmisti muiden nahkatuotteiden ohella 300 000 paria työrukkasia vuodessa. Hagströmin kulma kellotorneineen on yhä yksi Kokkolan maamerkeistä.
Historiaa

Jo 16-vuotiaana Anders Hagström oli perustanut pienen sahan, joka kuitenkin pian tuhoutui ilman vakuutuksia. Vuonna 1896 isäänsä pienestä pitäen nahkojen parkitsemisessa auttanut ja nyt 20-vuotias Anders Hagström perusti Kaarlelaan oman nahkurinverstaan. Hänen vaimonsa, räätäli Elin Maria Söderström ryhtyi johtamaan tehtaan ompeluosastoa. Hagströmien yhteensä 20 lapsesta kolme poikaa jatkoi tehtaan johtamista. Carl (1903–1967), Olof (1906–1967) ja Sven Hagström (1910–1992) ottivat vuorollaan harteilleen kasvavan yrityksen johtamisen.
Yritys lähti kasvuun ja siirrettiin vuonna 1903 Kokkolaan, jossa se toimi konkurssiinsa 1981 asti. Kehittyneen valmistustekniikan ansiosta tehdas pystyi tekemään samasta raaka-ainemäärästä 10–15 prosenttia enemmän tuotteita kuin kilpailijat. Mitään ei hukattu: vuodista irrotetuista karvoista kehrättiin karvalankaa mattojen tekoon.
Peltokorpi

Maalaismaisemaa Kälviän Peltokorvessa.
Peltokorpi on kylä Kokkolassa entisen Kälviän kunnan alueella. Kylä sai alkunsa vuonna 1608 tehdyssä verotarkastuksessa, kun Korpilahdesta erotettiin yhdeksän taloa omaksi kyläkseen. Noin 450 asukkaan kylä sijaitsee noin kymmenen kilometrin päässä Kokkolasta. Kylässä toimii useita yrityksiä, muun muassa Toivosen kotieläinpuisto ja Kreivi-talo Oy.
Peltokorpi valittiin Keski-Pohjanmaan vuoden kyläksi 2004.
Penttilä-yhtiöt

| Penttilä-yhtiöt |
| --- | --- |
Perustaja:  Olavi Penttilä
Lakkautettu:  1992
Toimitusjohtaja:  Seppo Penttilä
Puheenjohtaja:  Olavi Penttilä
Kotipaikka:  Kotka
Toimiala:  rakennusala, hotellitoiminta, vaatetusteollisuus
Tuotteet:   Lord Hotel, Helsinki  Waltikka, Valkeakoski 1988–  hotelli, Kerava  Seurahovi, Porvoo  Sparre, Porvoo (1988–)  Kumpeli, Heinola (1986–)  Tallukka, Vääksy  Sommelo, Kuusankoski  Kastelli, Luumäki  Leikari, Kouvola  ravintoloita, Porvoo 
Henkilöstö:  800 (1977)
Emoyhtiö:  Rakennus-Penttilä Oy
Tytäryhtiöt:  Könsi-Penttilä Ky
Penttilä-yhtiöt oli Kotkassa pääkonttoriaan pitänyt, vuoteen 1992 asti toiminut rakennus- ja hotellialan yritysryhmä. Se omisti hotellikiinteistöjä ja harjoitti hotelli- ja ravintolatoimintaa suurimmillaan yhdeksällä paikkakunnalla Suomessa. Hotellit muodostivat ketjun nimeltä Paremman Palvelun Hotellit.
Konserniin kuului myös kotkalainen, alun perin Leo Pylkön perustama vaatetustehdas Könsi-Puku. Rakennus-Penttilä Oy teki asuntotuotantoa ainakin Porvoon seudulla.
1980-luvun lopulla Penttilä-yhtiöt remontoi Helsingin Vanhalle Polille Lord Hotelin, avasi Porvooseen hotelli Sparren, rakensi hotelli Waltikan Valkeakoskelle ja hotelli Kumpelin Heinolaan ja kaavaili rantahotelleja myös Kotkaan, Lohjalle ja yhdessä ensin Nesteen ja sitten Suomen Lääkäriliiton kanssa Sipooseen. Yritysryhmä kaatui konkursseihin Suomen 1990-luvun alun lamassa.
Windsor (Berkshire)

| Windsor |
| --- | --- |
 Windsorin silta, kaupunki ja linna.
 fiWindsor 
 51°28′59″N, 0°36′00″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Berkshire
Yhtenäishallintopiiri:  Windsor ja Maidenhead
Maantiede
Kokonaispinta-ala:  7 km²
Väestö
Väkiluku (2021):  32 000
Väestötiheys:  4 299 as./km²
 www.windsor-berkshire.co.uk 
Windsor on noin 32 000 asukkaan kaupunki Berkshiren kreivikunnassa Kaakkois-Englannissa. Se sijaitsee Thamesin etelärannalla vastapäätä Etonin kaupunkia, Lontoosta länteen. Kaupunki kuuluu Windsorin ja Maidenheadin yhtenäishallintopiiriin eikä sillä ole kunnallista itsehallintoa (unparished area).
Windsor tunnetaan parhaiten Windsorin linnasta, jota Ison-Britannian hallitsija käyttää yhtenä residenssinään. Old Windsorin kylä sijaitsee vajaa neljä kilometriä kaupungista etelään, minkä vuoksi sitä onkin kutsuttu New Windsoriksi.
Alueella on ollut roomalaista asutusta, ja saksit perustivat sinne linnoituksen. Nykyisen linnan kivimuureja alettiin rakentaa paaluvarustuksen sijaan 1100-luvun loppupuolella. Kuningas Henrik VI:n valtakaudella joen toiselle puolelle perustettiin Etonin koulu. Vuonna 1673 Windsorista Lontooseen avattiin postivaunureitti. Toisen maailmansodan aikana kaupunkia pommitettiin pahoin. Linnassa oli suuri tulipalo vuonna 1992.
Ilmasto

Windsorissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 10 °C ja keskimääräinen sademäärä 660 millimetriä. Heinäkuu on lämpimin kuukausi. Silloin vuorokauden keskilämpötila on noin 18 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on joulukuu, jolloin sataa keskimäärin noin 70 millimetriä. Helmikuu puolestaan on kuivin kuukausi. Silloin keskimääräinen sadanta on 39 millimetriä.
Aiheesta muualla

Kuvia tai muita tiedostoja aiheesta Windsor (Berkshire) Wikimedia Commonsissa
Kokkolan kirkko

| Kokkolan kirkko |
| --- | --- |
 Kokkolan kirkko
Sijainti:  Läntinen kirkkokatu 12, Kokkola
Koordinaatit:  63°50′16.7″N, 023°07′42.4″E
Seurakunta:  Kokkolan seurakuntayhtymä
Rakentamisvuosi:  1960
Suunnittelija:  Aarne Nuortila
Materiaali:  tiili
Istumapaikkoja:  1 200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kokkolan kirkko on arkkitehti Aarne Nuortilan suunnittelema tiilirakenteinen kirkko Kokkolan keskustassa. Kirkolle on annettu nimi De profundis – Syvyydestä psalmin 130 alun mukaan. Se on Kokkolan suomalaisen seurakunnan pääkirkko. Kirkossa on noin 1 200 istumapaikkaa, kirkkosalin lisäksi kirkossa on muun muassa Iastenhuone ja morsiushuone.
Kokkolan kirkon sisätila.
Kirkossa on ruotsalaisen Åkerman & Lundin urkurakentamon 50-äänikertaiset urut, jotka valmistuivat vuonna 2002. Kuorin kalastaja-aiheinen lasimaalaus Minä olen teidän kanssanne joka päivä on taiteilija Urpo Wainion.
Aikaisemmat kirkot

Kokkolan ensimmäinen kirkko oli pieni 300 hengen ristikirkko, joka valmistui 1655 ja purettiin 1876.
Toinen kirkko oli Theodor Granstedtin suunnittelema vuonna 1877 valmistunut puinen ristikirkko, johon mahtui noin 1 000 henkeä. Kirkko paloi loppiaisyönä 1958. Palossa tuhoutui myös paljon arvokasta kirkkotarpeistoa, kuten saksalaisen Walckerin urkutehtaan uudet 42-äänikertaiset urut, kynttiläkruunut, lampetit ja kirkonkellot. Messukasukat onnistuttiin pelastamaan sakastista
Obsidian (albumi)

| Obsidian Paradise Lost |
| --- | --- | --- |

Studioalbumin tiedot
 Julkaistu: 15. maaliskuuta 2020
 Tuottaja(t): Jaime Gomez Arellano
 Tyylilaji: goottimetalli
 Kesto: 45.35
 Levy-yhtiö: Nuclear Blast
Listasijoitukset
  2. (albumilista)    1. (fyysinen albumilista)
Paradise Lostin muut julkaisut
| Medusa 2017 | Obsidian 2020 |   |
Obsidian on brittiläisen Paradise Lostin kuudestoista studioalbumi, joka julkaistiin 15. toukokuuta 2020.
Kappaleet

Darker Thoughts – 5.46
Fall From Grace – 5.42
Ghosts – 4.35
The Devil Embraced – 6.08
Forsaken – 4.30
Serenity – 4.46
Ending Days – 4.36
Hope Dies Young – 4.02
Ravenghast – 5.30
Kokoonpano

Waltteri Väyrynen - rummut
Stephen Edmonson - basso
Aaron Aedy - kitara
Gregor Mackintosh - kitara
Nick Holmes - laulu
Arvostelut

Kaaoszine: 5½/10
Imperiumi: 8½ /10
Inferno:
Soundi:
Aiheesta muualla

Obsidian (albumi) Discogsissa. (englanniksi)
Albumi Obsidian (albumi) Encyclopaedia Metallum -sivustolla (englanniksi)
Paradise Lost
|  Nick Holmes  Gregor Mackintosh  Steve Edmondson  Aaron Aedy  Adrian Erlandsson >  Lee Morris  Matthew Archer  Jeff Singer  |
| --- | --- |
Albumit:  Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t:  "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit:  At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat:  The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t:  Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
Tarkan

Tarkan
Tarkan Tevetoğlu (s. 17. lokakuuta 1972 Alzey, Saksa) on World Music -palkittu turkkilainen poplaulaja. Hän on julkaissut useita platinalevyjä uransa aikana, ja albumeita on myyty arviolta 15 miljoonaa. Hän tuottaa musiikkia myös yrityksensä HITT Musicin kautta, joka perustettiin helmikuussa 1997. Ahmet Ertegün piti häntä yhtenä parhaista live-esiintyjistä, joita hän oli koskaan nähnyt. Tarkan on syntynyt Saksassa, mutta hänen ollessaan 14-vuotias hänen vanhempansa päättivät palata takaisin kotimaahansa Turkkiin. Siellä Tarkan löysi intohimonsa musiikkiin. Hän aiheutti paheksuntaa PETAssa esiintymällä levynsä Come Closer kannessa eläimen turkkiin pukeutuneena, myöhemmin Tarkan kertoi rakastavansa eläimiä.